Rikunarita-ORG/Wikinium huggingface dataset:
# Baltijas brīvības diena

**Baltijas brīvības diena** ir ASV atzīmēti svētki saistībā ar Padomju okupāciju Baltijas valstīs. Šo dienu atzīmē 14. jūnijā — dienā, kad sākās Padomju masu deportācijas no Baltijas valstīm. Termins "Baltijas Brīvības Diena" pirmo reizi tika pieminēts Ronalda Reigana 4948. paziņojumā 1982. gada 14. jūnijā.
# Gorkijas Automobiļu rūpnīca[labot | labot pirmkodu]

| Gorkijas Automobiļu rūpnīca |
| --- |
| *Го́рьковский автомоби́льный заво́д* |
|  |
| GAZ rūpnīcas galvenā ieeja 2019. gadā |
| Tips |
meitasuzņēmums |
| Darbības joma |
autobūve kara rūpniecība |
| Dibināts |
1932 (1932) Ņižņijnovgoroda (Gorkija 1932–1990) |
| Galvenais birojs | Ņižņijnovgoroda, Ņižņijnovgorodas apgabals,  Krievija |
| Galvenās personas |
Vadims Sorokins (prezidents), Zigfrīds Volfs (valdes priekšsēdētājs), Manfreds Eibeks (izpilddirektors) |
| Produkti |
automašīnas, rezerves daļas |
| Īpašnieks(-i) |
Oļegs Deripaska |
| Mātes uzņēmums |
GAZ |
| Meitas uzņēmumi |
LDV (2006-2008) |
| Tīmekļa vietne | os-automotive.com |

**Gorkijas Automobiļu rūpnīca** (krievu: *Горьковский автомобильный завод*, saīsināti **GAZ** krievu: *ГАЗ*) ir Krievijas autobūves uzņēmums, vieglo automobiļu, vieglo kravas automobiļu un mikroautobusu ražotājs. Ražo arī militāros transportlīdzekļus.

Rūpnīca dibināta 1932. gadā kā "V.M.Molotova Ņižegorodas automobiļu rūpnīca". Atrodas Ņižņijnovgorodā (no 1932. gada līdz 1990. gadam Gorkija). Ietilpa GAZ grupā, bet 2005. gadā pēc restrukturizācijas vieglo un kravas automobiļu ražotnes atdalītas atsevišķā meitas uzņēmumā — SIA Automobiļu rūpnīca "GAZ". Augustā, pēc 2009. gada masveida darba štatu samazināšanām, "Gorkijas Automobiļu rūpnīcā" un SIA Automobiļu rūpnīca "GAZ" strādāja 27 tūkstoši darbinieku.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Gorkijas Automobiļu rūpnīca.
* Oficiālā mājaslapa
# Devīze[labot | labot pirmkodu]

**Devīze** jeb **moto** (no itāļu: *motto* — 'vārds', 'teikums') ir frāze, kas formāli apraksta sabiedrības grupas vai organizācijas vispārīgo motivāciju vai mērķus. Devīze var būt jebkurā valodā, lai gan latīņu un mazākā mērā franču valoda tiek lietota neproporcionāli biežāk, jo tās ievērojamu laiku ir bijušas starptautiskas valodas. Valstu devīzēs parasti tiek izmantota vietējā valoda.

Heraldikā devīzes parasti izmanto kā parakstu zem vairoga, lai arī skotu heraldikā tās atrodams virs kroņa.

## Skatīt arī

* Nacionālo devīžu uzskaitījums
# Āriešu rase

NSDAP propagandas pastkarte
**Āriešu rase** ir novecojis pseidozinātnisks termins, ko 19. gadsimtā un 20. gadsimta sākumā lietoja, lai apzīmētu cilvēku grupu, kas it kā pieder pie noteiktas rases (baltādainie eiropiešu izcelsmes cilvēki).

Sākotnēji šis termins radies, veicot filoloģiskus pētījumus par indoeiropiešu valodām, bet vēlāk tika nepareizi interpretēts un izmantots rasistiskos nolūkos jo īpaši nacistiskajā Vācijā, lai pamatotu "āriešu rases" pārākuma teoriju un attaisnotu savu noziedzīgo ideoloģiju un politiku, kas izraisīja postošas sekas, tostarp holokaustu.

Mūsdienu zinātne noraida jēdzienu par "āriešu rasi" kā pseidozinātnisku un rasistisku. Antropologi uzsver, ka visi mūsdienu cilvēki ir cēlušies no kopīgiem senčiem un tiem ir kopīgs ģenētiskais mantojums. Evolūcijas atšķirības, piemēram, ādas krāsa, galvaskausa forma un citas fiziskās īpašības, ir radušās, pielāgojoties dažādiem vides apstākļiem.
# Aplenkums[labot | labot pirmkodu]

**Aplenkums** ir militāra operācija, kuras laikā karaspēks pilnībā ielenc ienaidnieka pilsētu, cietoksni vai citu stratēģisku objektu, lai pārņemtu kontroli pār to vai piespiestu ienaidnieku padoties. Aplenkuma laikā aplencēji bloķē piekļuvi pārtikas, ūdens, ieroču un citu būtisku resursu piegādei, mēģinot izsalkuma, izsīkuma vai demoralizācijas ceļā piespiest aplenkto garnizonu vai civiliedzīvotājus kapitulēt.

Aplenkumi var ilgt no dažām dienām līdz vairākiem mēnešiem vai pat gadiem, atkarībā no aplencamā objekta aizsardzības spējas un resursiem. Militāri aplenkuma laikā var tikt izmantoti dažādi līdzekļi, piemēram, artilērijas uzbrukumi, pazemes tuneļu rakšana (lai sagrautu aizsardzības struktūras) vai pat ķīmisko vai bioloģisko ieroču izmantošana, lai vājinātu aplenkto spēkus.

Aplenkumi bieži vien ir saistīti ar smagām humānajām sekām. Civiliedzīvotājiem, kuri tiek iesprostoti aplenktajā teritorijā, var nākties izturēt badu, slimības un nemitīgu apšaudi, radot milzīgus cilvēku zaudējumus. Vēsturiski aplenkumi ir bijuši efektīvs veids, kā ieņemt grūti pieejamas un labi aizsargātas vietas, lai gan tas ir bijis arī ļoti destruktīvs un traģisks kara veids.

## Ārējās saites

* Vikikrātuvē par šo tēmu ir pieejami multivides faili. Skatīt: Aplenkums.

* *Encyclopædia Britannica* raksts (angliski)
* *Encyclopædia Universalis* raksts (franciski)
# Centrbēdzes spēks[labot | labot pirmkodu]

Centrbēdzes spēks pielikts ķermenim rādiusa virzienā rotējošā atskaites sistēmā un vērsts projām no rotācijas ass
**Centrbēdzes spēks** ir inerces spēka komponente, kas pielikta ķermenim rādiusa virzienā rotējošā atskaites sistēmā un vērsta projām no rotācijas ass. Centrbēdzes spēks nav “īsts” spēks, bet gan fiktīvs spēks (pseidospēks). Centrbēdzes spēks darbojas pretēji rotācijas virzienam un ir proporcionāls ķermeņa masai, rotācijas ātrumam un attālumam no rotācijas ass. Tā ISQ dimensija ir LMT². Centrbēdzes spēks ir novērojams rotācijas kustībā, kas izpaužās kā ķermeņa tieksme virzīties prom no rotācijas centra.

Viens no centrbēdzes spēka izpausmes veidiem ir Koriolisa spēks, kas rodas Zemes rotācijas rezultātā.

## Ārējās saites

* Vikikrātuvē par šo tēmu ir pieejami multivides faili. Skatīt: Centrbēdzes spēks.

* *Encyclopædia Britannica* raksts (angliski)
# Ierindnieks

**Ierindnieks** (angļu: *private*) ir zemākā militārā dienesta pakāpe daudzu valstu bruņotajos spēkos. Lielākoties, pakāpes NATO kods ir OR-1. Latvijas Nacionālajos bruņotajos spēkos nav šādas pakāpes, bet tās ekvivalents ir kareivis.

## Galerija

* Soldaat
(franču: *Soldat*)
(Belģijas zemes komponente)
* Private (basic)
(franču: *Soldat (confirmé)*)
(Kanādas armija)
* Konstabel
(Karaliskā Dānijas armija)
* Reamees
(Igaunijas sauszemes spēki)
* Soldat
(Francijas armija)
* Soldat
(Vācijas armija)
* Soldato
(Itālijas armija)
* Soldat
(Luksemburgas armija)
* Soldaat der 3e klasse
(Karaliskā Nīderlandes armija)
* Menig
(Norvēģijas armija)
* Szeregowy
(Polijas sauszemes spēki)
* Soldado
(Spānijas armija)
* Jaunesnysis eilinis
(Lietuvas sauszemes spēki)
* Ierindnieks
(Ukrainas Sauszemes spēki)

## Atsauces
# ASV Jūras spēku Kriminālizmeklēšanas dienests

|  |
| --- |
| **ASV Jūras spēku Kriminālizmeklēšanas dienests** |
|  |
| NCIS zīmogs |
| Pamatinformācija |
| **Dibināta** | 1993. gada 14. decembrī |
| **Iepriekšējās iestādes** | *Naval Investigative Service* (1966–1985) *Naval Security and Investigative Command* (1985–1988) *Naval Investigative Service Command* (1988–1993) |
| **Darbinieku skaits** | 2500
* 1250 īpašie aģenti
 |
| Jurisdikcija |
| **Jurisdikcijas** |  ASV |
| **Vispārējs raksturojums** | * Tiesībsargājošā iestāde
* Civilā iestāde
 |
| Iestādes struktūra |
| **Galvenais birojs** | *Russell-Knox Building*, *MCB Quantico*, Virdžīnija, ASV |
| **Direktors** | Omars R. Lopezs |
| **Telpas un aprīkojums** |
| **Biroji** | 17 |
| **Mājaslapa** |
| ncis.navy.mil |
|  |

**ASV Jūras spēku Kriminālizmeklēšanas dienests** (angļu: *United States Naval Criminal Investigative Service*, **NCIS**) ir galvenā ASV Jūras spēku departamenta tiesībsargājošā iestāde. Dienesta galvenā funkcija ir izmeklēt noziedzīgas darbības, kas saistītas ar ASV Jūras kara floti un ASV Jūras kājnieku korpusu, lai gan tā plašais mandāts ietver arī nacionālo drošību, pretizlūkošanu, pretterorismu, kiberkaru un ASV jūras spēku aktīvu aizsardzību visā pasaulē.

Puse NCIS personāla ir civilie darbinieki, bet otra puse ir īpašie aģenti. NCIS aģenti ir bruņoti federālo tiesībaizsardzības iestāžu izmeklētāji, kas bieži vien sadarbojas ar citām ASV valdības aģentūrām un darbojas vairāk nekā 41 valstī un uz ASV Jūras spēku kuģiem. NCIS īpašos aģentus atbalsta analītiķi un citi eksperti, kas ir kvalificēti tādās jomās kā kriminālistika, novērošana, novērošanas pretpasākumi, datorizēta izmeklēšana, fiziskā drošība un poligrāfa ekspertīze.

NCIS ir bijušā Jūras spēku izmeklēšanas dienesta (*Naval Investigative Service, NIS*), ko pēc Otrā pasaules kara izveidoja Jūras spēku izlūkošanas birojs, pēctecis.

NCIS ieguva plašāku atpazīstamību, pateicoties seriāla *JAG* atvasinājumam "NCIS: izmeklēšanas dienests", kas kopš 2003. gada ir viens no populārākajiem ASV televīzijas seriāliem.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: ASV Jūras spēku Kriminālizmeklēšanas dienests.
* NCIS oficiālā mājaslapa (angliski)
# Dassault Aviation[labot | labot pirmkodu]

| *Dassault Aviation* |
| --- |
|  |
| Tips |
Akciju sabiedrība |
| Darbības joma | * aerokosmoss
* aizsardzība
* kosmoss
 |
| Dibināts |
1929. gadā |
| Dibinātājs | * Marsels Daso
* (dzimis Marsels Blohs)
 |
| Galvenais birojs | Parīze, Francija |
| Produkti | * civilā aviācija
* militārā aviācija
* kosmosa izpēte
 |
| Ieņēmumi |
7,300 miljardi € (2019. gads) |
| Darbinieki |
≈12 757 |
| Tīmekļa vietne | www.dassault-aviation.com |

Dassault Aviation ir starptautisks Francijas militāro un komerciālo reaktīvo lidmašīnu ražotājs, *Dassault Group* meitasuzņēmums.

1929. gadā Marsels Blohs nodibināja uzņēmumu *Société des Avions Marcel Bloch* jeb MB. Pēc Otrā pasaules kara Marsels Blohs nomainīja savu uzvārdu uz Daso, un 1947. gada 20. janvārī uzņēmuma nosaukums tika mainīts uz *Avion Marcel Dassault*.

*Dassault Aviation Group* kopš 2013. gada 9. janvāra vada Ēriks Trapjē.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Dassault Aviation.
* Oficiālā tīmekļa vietne
# Šveices kantoni[labot | labot pirmkodu]

**Šveices kantoni** (franču: *Canton Suisse*, vācu: *Kanton Schweiz*, itāļu: *Cantoni della Svizzera*, retoromāņu: *Chantuns da la Svizra*) ir Šveices otrā līmeņa administratīvais iedalījums, kas izveidots saskaņā ar Šveices konstitūciju. Šveice sastāv no 26 kantoniem, kuriem ir piešķirts pašnoteikšanās tiesības. Lai gan Šveici pārvalda centrālā valdība, lielu daļu no funkcijām veic vietējās valdības.

No Vestfālenes miera līguma parakstīšanas līdz 1848. gadam, kad tika izveidota Šveices federatīvā republika, kantoni bija suverēnas valstis ar savu robežkontroli, armiju un naudu. Jaunākais no kantoniem ir Juras kantons, kurš 1979. gadā atdalījās no Bernes kantona.

## Kantoni

| Ģerbonis | Karogs | Karte | Kantons | Administratīvais centrs | Platība (km²) | Iedzīvotāji (2013) |
| --- | --- | --- | --- | --- | --- | --- |
|  |  |  | Apencelle-Auserrodene | Hērizava | 243 | 53 438 |
|  |  |  | Apencelle-Innerrodene | Apencelle | 173 | 15 717 |
|  |  |  | Ārgava | Ārava | 1 404 | 627 893 |
|  |  |  | Bāzele-lauki | Līstāle | 518 | 277 973 |
|  |  |  | Bāzele-pilsēta | Bāzele | 37 | 195 962 |
|  |  |  | Berne | Berne | 5 959 | 992 617 |
|  |  |  | Cīrihe | Cīrihe | 1 729 | 1 421 895 |
|  |  |  | Cūga | Cūga | 239 | 116 559 |
|  |  |  | Fribūra/Freiburga | Fribūra | 1 671 | 291 395 |
|  |  |  | Glarusa | Glarusa | 685 | 39 369 |
|  |  |  | Graubindene | Kūra | 7 105 | 193 920 |
|  |  |  | Jura | Delemona | 839 | 70 942 |
|  |  |  | Lucerna | Lucerna | 1 493 | 386 082 |
|  |  |  | Neišatele | Neišatele | 803 | 174 554 |
|  |  |  | Nidvaldene | Štansa | 276 | 41 584 |
|  |  |  | Obvaldene | Zarnene | 491 | 36 115 |
|  |  |  | Sanktgallene | Sanktgallene | 2 026 | 486 981 |
|  |  |  | Šafhauzene | Šafhauzene | 298 | 77 955 |
|  |  |  | Švīce | Švīce | 908 | 149 830 |
|  |  |  | Tičīno | Bellincona | 2 812 | 341 652 |
|  |  |  | Turgava | Frauenfelde | 991 | 254 528 |
|  |  |  | Ūrī | Altdorfa | 1 077 | 35 693 |
|  |  |  | Valē/Vallisa | Sjona | 5 224 | 321 732 |
|  |  |  | Vo | Lozanna | 3 212 | 734 356 |
|  |  |  | Zoloturna | Zoloturna | 790 | 259 836 |
|  |  |  | Ženēva | Ženēva | 282 | 474 169 |
# Divkauja (filma)

| Divkauja |
| --- |
|  |
| Oriģinālais nosaukums | *Enemy at the Gates* |
| Žanrs |
kara filma |
| Režisors |
Žans Žaks Ano |
| Producents | * Džons D. Šofīlds
* Žans-Žaks Anno
 |
| Scenārija autors | * Žans Žaks Ano
* Alēns Godards
 |
| Galvenajās lomās | * Džozefs Fainss
* Džūds Lo
* Reičela Vaisa
* Bobs Hoskinss
* Eds Heriss
 |
| Mūzika |
Džeimss Horners |
| Studija | * *Mandalay Pictures*
* *Repérage Films*
 |
| Izplatītājs | * *Pathé Distribution*
* *Constantin Film*
* *Paramount Pictures*
 |
| Izdošana | * 2001. gada 16. marts
 |
| Ilgums |
128 minūtes |
| Valsts | * ASV
* Apvienotā Karaliste
* Vācija
 |
| Valoda | * angļu
* vācu
* krievu
 |
| Budžets |
68 miljoni US$ |
| Kopējie ienākumi |
97 miljoni US$ |
| **IMDb profils** |

**Divkauja** (angļu: *Enemy at the Gates*) ir 2001. gada ASV, Apvienotās Karalistes un Vācijas kopražojuma kara filma, kas balstīta uz Viljama Kreiga grāmatu *Enemy at the Gates: The Battle for Stalingrad*. Filmas režisors, kā arī viens no producentiem un scenārija autoriem ir Žans Žaks Ano. Galvenās lomas filmā atveido Džozefs Fainss, Džūds Lo, Reičela Vaisa, Bobs Hoskinss un Eds Heriss. Filmas pirmizrāde notika 2001. gada 16. martā.

Filmā parādīts duelis starp PSRS snaiperi Vasiliju Zaicevu un Vērmahta snaiperu skolas direktoru Ervīnu Kēnigu.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Iegarenās smadzenes

Iegarenās smadzenes (iekrāsotas violeti) ir daļa no smadzeņu stumbra (iekrāsots trīs krāsās).
Iegareno smadzeņu daļa
**Iegarenās smadzenes** (latīņu: *myelencephalon s. medulla oblongata s. bulbus*) ir galvas smadzeņu daļa. Iegarenās smadzenes ir tiešs muguras smadzeņu turpinājums, tāpēc lielākoties iegareno smadzeņu uzbūvē, atšķirībā no citām galvas smadzeņu daļām, izpaužas īpašības, kas līdzīgas muguras smadzenēm. Iegareno smadzeņu augšējais paplašinātais gals robežojas ar apakšējo tilta malu, bet apakšējais gals ar I pāra muguras smadzeņu kakla daļas nervu saknīšu izejvietu.

## Atsauces
# Viktorijas krusts

| Viktorijas krusts |
| --- |
| Eduarda Holanda medaļas reverss un averss |
| Pasniedz par |
"par izrādīto varonību vai kāda drosmīga vai izcila drosmīga vai pašaizliedzīgu rīcību, vai ārkārtīgu uzticību pienākumam ienaidnieka priekšā" |
| Pasniedz |
Apvienotās Karalistes monarhs |
| Valsts |  Apvienotā Karaliste |
| Uzvarētājs |
1355 |
|

|  |  |  |
| --- | --- | --- |
|   |   | **Džordža krusts >** |

 |

**Viktorijas krusts** (angļu: *Victoria Cross*, *VC*) ir augstākais militārais apbalvojums, kuru pasniedz par varonību cīņā aci pret aci ar ienaidnieku dažās Nāciju Sadraudzības valstīs un bijušajās Britu impērijas teritorijās. Viktorijas krustam ir augstāks stāvoklis pār citiem militārajiem ordeņiem, goda rakstiem un medaļām. To var saņemt jebkuras dienesta pakāpes bruņoto spēku persona vai civiliedzīvotājs, kura pakļāvusies militārajām pavēlēm. Viktorijas krustu pasniedz britu monarhs ceremonijā, kura notiek Bakingemas pilī. Viktorijas krusts kopā ar Džordža krustu ir arī Apvienotajā Karalistē augstākais apbalvojums par drošsirdību. Atšķirība starp šiem krustiem ir tā, ka Viktorijas krusts tiek pasniegts tikai militārajām personām, bet Džordža krusts - civilpersonām.

## Vēsture

Viktorijas krustu 1856. gada 29. janvārī ieviesa karaliene Viktorija, lai godinātu varonības aktus Krimas kara laikā. Kopš tā laika medaļa 1358 reizes piešķirta 1355 individuālajiem saņēmējiem. Kopš Otrā pasaules kara ir piešķirtas tikai 15 medaļas, no kurām 11 britu armijas un 4 Austrālijas armijas karavīriem. Tradicionālais skaidrojums par metālu, no kura izkaltas medaļas, ir tāds, ka tas cēlies no Sevastopoles aplenkumā iegūtajiem krievu lielgabaliem. Tomēr pētījumi liecina par citu materiāla izcelsmi. Vēsturnieks Džons Glenfīlds konstatējis, ka metāls lielākajai daļai medaļu, kas izgatavotas kopš 1914. gada decembra, nācis no diviem ķīniešu lielgabaliem un ka nav pierādījumu par krievu izcelsmi.

## Atsauces

## Ārējās saites

*
* National Archives Victoria Cross Registers
* Search UK National Inventory of War Memorial for memorials in the UK commemorating VC recipients Arhivēts 19 May 2011 *Wayback Machine* vietnē.
* The Victoria Cross Trust
* Victoria Cross Royal Warrants (1856–1920)
# Ivrits[labot | labot pirmkodu]

| Ivrits עִבְרִית *'Ivrit*  |
| --- |
| Fragments no Jesajas grāmata 2. gs. p.m.ē. manuskripta: |   |
| Izruna: | IPA: [ʔivˈrit] (standarta Izraēlas), [ʕivˈɾit] (Izraēlas sefardu), [ʕivˈriθ] (mizrahi), [ˈivʀis] (aškenazi) |
| Valodu lieto: | Izraēla un citas zemes, to vidū Argentīna, Beļģija, Brazīlija, Čīle, Kanāda, Zviedrija Francija, Vācija, Irāna, Libāna, Nīderlande, Nigērija, Krievija, Panama, Lielbritānija, ASV un Urugvaja. Jūdaisma liturģiskā valoda vairāk nekā 3500 gadus |
| Pratēju skaits: | 9 miljoni izzudusi kā saziņas valoda kopš 4. gadsimta; 1880. gados sefardu atdzīvināta |
| Valodu saime: | Afroaziātu  Semītu   Rietumsemītu    Centrālās semītu     Ziemeļrietumsemītu      Kanaaniešu       **Ivrits**  |
| Rakstība: | ebreju alfabēts  |
| Oficiālais statuss |
| Oficiālā valoda: |  Izraēla |
| Regulators: | Ebreju valodas akadēmija (ivritā: האקדמיה ללשון העברית, *HaAqademia LaLashon Ha‘Ivrit*) |
| Valodas kodi |
| ISO 639-1: | he |
| ISO 639-2: | heb |
| ISO 639-3: | ikkurš: heb — Mūsdienu ivrits hbo — Senebreju valoda |
|

**Ivrits** (עִבְרִית, *‘ivrit*) ir semītu saimes mūsdienu ebreju valoda, kas ir Izraēlas valsts valoda. Ivrita senā forma senebreju valoda ir jūdaisma liturģiskā valoda. Kā saziņas valoda tā izzuda ap 4. gadsimtu, bet, sākot ar 1880. gadiem, sefardi to atdzīvināja. Mūsdienās ivritā runā aptuveni 7 miljoni Izraēlas iedzīvotāju un vēl 2 miljoni ebreju kopienās pārējā pasaulē.

## Statuss

2018. gadā pieņemtais Pamatlikums "Izraēla — ebreju tautas valsts" noteica, ka ivrits ir vienīgā Izraēlas valsts valoda (arābu valoda zaudēja oficiālās valodas statusu, taču tai ir piešķirts īpašs statuss).

## Skatīt arī

* Jidišs

## Atsauces

## Ārējās saites

* Ivrita kursi tiešsaistē
* *Hebrew is Easy*
* *Ancient Hebrew Research Center*es
* Ivrita vārdnīcu kolekcija
* Senebreju un mūsdienu ebreju valodas vēsture Arhivēts 2012. gada 22. decembrī, *Wayback Machine* vietnē.
* *Learn Hebrew*
* Zuckermann, Ghil'ad, 2003. *Language Contact and Lexical Enrichment in Israeli Hebrew*. Palgrave Macmillan. (ISBN 9781403917232 / ISBN 9781403938695)
# Vaski[labot | labot pirmkodu]

Tipiska vaska cetilpalmitāta ķīmiskā struktūra
**Vaski** ir ķīmisku savienojumu grupa, kas viegli kūst un pēc savām īpašībām atgādina taukus. To kušanas temperatūras nav noteiktas, jo tās ir amorfas vielas. Vaski var būt gan dabiski, gan sintētiski. To galvenās sastāvdaļas ir augstāko taukskābju un augstāko vienvērtīgo (retāk divvērtīgo) spirtu esteri.

## Skatīt arī

* Bišu vasks

## Atsauces
# M1941 Johnson ložmetējs

*M1941 Johnson* ložmetējs
*M1941 Johnson machine gun*|  |
| Galvenie dati |
| Valsts |  ASV |
| Tips |
vieglais ložmetējs |
| Konstruktors |
Melvins Džonsons jaunākais |
| Ražošanā |
1940—1945 |
| Bruņojumā |
1940—1961 |
| Tehniskie parametri |
| Patronu tips |
7.62×63 mm |
| Šaušanas ātrums | *M1944e1*: 600-700 šāvieni/min *M1941*:450-600 šāvieni/min |
| Sākuma ātrums |
850 m/s |
| Attālums |
600 m |
| Masa |
5,9 kg |
| Garums |
1100 mm |
| Stobrs |
560 mm |
| Patronas aptverē |
20 patronas |
| Tēmēklis |
mehāniskais |
| Papildu informācija |
| Daudzums |
9500 |

M1941 Johnson* ložmetējs** ir ASV vieglais ložmetējs.

Vieglo ložmetēju *M1941 Johnson* izstrādāja Bostonas jurists un Jūras kājnieku korpusa rezervista kapteinis Melvins Džonsons jaunākais. Viņa mērķis bija izveidot pusautomātisko šauteni, kas pārspētu ASV Armijas izmantoto *M1 Garand*. Līdz 1937. gada beigām viņš izstrādāja, izgatavoja un veiksmīgi pārbaudīja gan pusautomātisko šauteni, gan vieglā ložmetēja prototipu. Katram no tiem bija ievērojams skaits kopīgu fizisko īpašību un detaļu.

*M1941 Johnson* ložmetējam ir noņemams stobrs un 20 patronu magazīna. Ieroci ierobežotā daudzumā izmantoja jūras kājnieki un desantvienības, taču tas netika plaši pieņemts par standarta bruņojumu.

## Ārējās saites

* Vikikrātuvē par šo tēmu ir pieejami multivides faili. Skatīt: M1941 Johnson ložmetējs.
# Nocietinājums

Krakdeševaljē — viena no krustnešu pilīm, kas saglabājusies vislabāk
**Nocietinājums** jeb **fortifikācija** (no latīņu: *fortis* — 'spēcīgs' un *facere* — 'taisīt') ir militārām vajadzībām celta konstrukcija, paredzēta aizsardzībai vai izmantošanai par karabāzi.

Nocietinājumi var būt dažādu veidu — aizsargmūris apkārt pilsētai, lielāka vai mazāka mēroga cietoksnis karaspēka nometināšanai, kā arī nocietinātas apdzīvojamās apmetnes kā pilskalni vai ezerpilis.

## Vēsture

### Seno laiku vēsture

Jau ļoti senā vēsturē aizsargmūris bija katras pilsētas nepieciešamība. Uruka senajā Šumerā (Divupē) ir viena no pasaules vecākajām pilsētām ar mūru nocietinājumiem. Arī senie ēģiptieši cēla aizsargmūrus pie Nīlas ielejas pierobežas, lai aizsargātos no kaimiņzemju iebrucējiem. Senajos laikos lielākā daļu nocietinājumu tika celti no dubļu ķieģeļiem, no kā mūsdienās nekas daudz nav palicis pāri.

Asīrieši izmantoja lielu darbaspēku jaunu piļu, tempļu un aizsargmūru celtniecībai. Arī dažas Indas ielejas civilizācijas apmetnes bija nocietinātas. Ap 3500. gadu p.m.ē Indas piekrastē parādījās daudzi zemnieku ciematiņi, no kuriem vairums bija nocietināti.

Viena no slavenākajām nocietinātajām senajām pilsētām ir Babilonija, kurai Nebukadnecara II valdīšanas laikā īstenotajā celtniecības programmā tika paplašināti nocietinājumi un uzcelti Ištaras vārti.

## Atsauces
# Treblinkas nāves nometne[labot | labot pirmkodu]

| Treblinkas nāves nometne |
| --- |
|
Nāves nometne |
| Treblinkas memoriāls |
| Treblinkas nāves nometne |
| Koordinātas | ﻿ / ﻿ |
| Atrašanās vieta |
Netālu no Treblinkas Polijā |
| Oriģinālais izmantojuma veids |
Nāves nometne |
| Darbības laiks |
1942. gada 22. jūlijs — 1943. gada oktobris |
| Gāzes kameru skaits |
6 |
| Ieslodzītie |
Lielākā daļa ebreju |
| Nogalinātie |
ap 700—900 tūkstošiem |
| Atbrīvošana |
Slēgta 1943. gada nogalē |

**Treblinkas nāves nometne** (vācu: *Vernichtungslager Treblinka*) bija nāves nometne Nacistiskās Vācijas okupētajā Polijā Otrajā pasaules karā. Atrodas netālu no Treblinkas ciema Mazovijas vojevodistē (ap 80 km uz ziemeļaustrumiem no Varšavas). Darbojās no 1942. gada jūlija līdz 1943. gada oktobrim. Nometnes gāzes kamerās tika nogalināti 700—900 tūkstoši ebreju un ap 2000 čigānu. Tikai Aušvicas nometnē tika nogalināts vairāk ebreju nekā Treblinkā.

Treblinkā bija divas vienības. Treblinka-I bija darba nometne, kurā ieslodzītie strādāja grants karjerā vai apūdeņošanas zonā un mežā, kur nozāģēto koksni izmantoja krematorijas kurināšanā. Laikā no 1941. līdz 1944. gadam vairāk nekā puse no 20 tūkstošiem ieslodzīto mira no masu nāvessodiem, bada, slimībām, sliktas izturēšanās.

Treblinka-II bija nāves nometne. Neliels skaits vīriešu, kuri netika nogalināti uzreiz pēc ierašanās nometnē, kļuva par vergu darba vienību locekļiem, kas bija spiesti apglabāt upuru ķermeņus masu kapos. Gāzes kameru operācijas beidzās 1943. gada oktobrī pēc *Sonderkommandos* sacelšanās tā paša gada augustā. Vairāki etniskie vācu SS sargi tika nogalināti. No nometnes izbēga 200 ieslodzīto, vēlāk notika pakaļdzīšanās, pēc kuras izdzīvoja gandrīz 100 cilvēku no ieslodzītajiem.

Slēgta 1943. gadā. Pēc kara valdība iegādājās daļu no zemes, kur atradās nometne, uz izveidoja akmens memoriālu. 1964. gadā tika tiesāts pirmais no bijušās nometnes personāla par nometnē izdarītajiem kara noziegumiem.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Treblinkas nāves nometne.
* *Encyclopædia Britannica* ieraksts (angliski)
* ASV holokausta memoriāla muzejs